ΓΡΑΠΤΗ ΕΡΩΤΗΣΗ E-2643/01

υποβολή: Yasmine Boudjenah (GUE/NGL) προς την Επιτροπή

(28 Σεπτεμβρίου 2001)

Θέμα: Η Σύμβαση της Γενεύης σχετικά με το καθεστώς των προσφύγων

Η Σύμβαση της Γενεύης της 28ης Ιουλίου 1951 σχετικά με το καθεστώς των προσφύγων, την οποία συμπληρώνει το Πρωτόκολλο της Νέας Υόρκης της 31ης Ιανουαρίου 1967, εξακολουθεί να αποτελεί το θεμελιώδες όργανο για τη διεθνή προστασία των προσφύγων. Στην από 28ης Ιουλίου 2001 δήλωσή της, η Ευρωπαϊκή Ένωση καλεί όλα τα κράτη που δεν το έχουν ακόμη πράξει να επικυρώσουν τη Σύμβαση του 1951, καθώς και το πρωτόκολλο του 1967.

Ποια είναι τα κράτη μέλη που δεν έχουν ακόμη επικυρώσει τη Σύμβαση του 1951·

Ποια μέτρα προτίθεται να προτείνει η Επιτροπή προκειμένου να κληθούν τα κράτη μέλη που δεν το έχουν ακόμη πράξει να επικυρώσουν τη Σύμβαση·

Το Ευρωπαϊκό Κοινοβούλιο έχει επανειλημμένα ζητήσει τη διεύρυνση των κριτηρίων αναγνώρισης του δικαιώματος ασύλου ώστε να ληφθείπόψη η εξέλιξη των νέων μορφών διωγμών. Είναι διατεθειμένη η Επιτροπή να διατυπώσει προτάσεις προς την κατεύθυνση αυτή·

Απάντηση του κ. Vitorino εξ ονόματος της Επιτροπής,

(27 Νοεμβρίου 2001)

Όλα τα 15 κράτη μέλη καθώς και οι 13 σήμεραποψήφιες χώρες έχουν κυρώσει τόσο τη Σύμβαση της Γενεύης του 1951 όσο και το πρωτόκολλο της Νέας Υόρκης του 1967. Από τα κράτη μέλη των Ηνωμένων Εθνών, και σύμφωνα με πληροφορίες που παρέσχε η Γραμματεία της Ύπατης Αρμοστίας των Ηνωμένων Εθνών για τους πρόσφυγες (UNHCR),πάρχουν 52 κράτη που δεν αποτελούν συμβαλλόμενα μέρη ούτε στη σύμβαση ούτε στο πρωτόκολλο (βλ. παράρτημα Α).

Η Επιτροπήπογραμμίζει τη σημασία που έχει η κύρωση της Σύμβασης της Γενεύης του 1951 (και του πρωτοκόλλου της Νέας Υόρκης του 1967) από όλα τα κράτη μέλη του Οργανισμού Ηνωμένων Εθνών προκειμένου να δημιουργηθεί το κατά το δυνατόν ισχυρότερο διεθνές νομικό πλαίσιο για την παροχή προστασίας στους πρόσφυγες. Στο πλαίσιο αυτό, η Επιτροπήποστηρίζει θερμά κάθε πρωτοβουλία να συζητείται το θέμα στα διάφορα σχετικά διεθνή βήματα, ειδικότερα της εκτελεστικής επιτροπής της UNHCR καθώς και τις λεγόμενες Παγκόσμιες διαβουλεύσεις, που εγκαινίασε η UNHCR στο πλαίσιο της 50ής επετείου της σύμβασης περί προσφύγων.

Η Επιτροπή δεν προτίθεται ναποβάλει προτάσεις για την επέκταση της αναγνώρισης του δικαιώματος ασύλου. Αυτό που όντως έκανε όμως ήταν να εγκρίνει, στις 12 Σεπτεμβρίου 2001, πρόταση οδηγίας του Συμβουλίου για τις ελάχιστες απαιτήσεις για την αναγνώριση και το καθεστώς τωνπηκόων τρίτων χωρών και των απάτριδων ως προσφύγων ή ως προσώπων που χρήζουν διεθνούς προστασίας για άλλους λόγους(1)

Η πρόταση καθορίζει τις αρχές για την αναγνώριση και το περιεχόμενο του καθεστώτος προσφύγων. Ορίζει τους ίδιους κανόνες για επικουρικά καθεστώτα προστασίας στα οποία μπορούν ναπαχθούν άτομα που δεν τυγχάνουν των προϋποθέσεων αναγνώρισης ως πρόσφυγες αλλά έχει διαπιστωθεί ότι χρήζουν διεθνούς προστασίας για άλλους λόγους. Η πρόταση περιλαμβάνει επίσης αρχές για τις πιθανές πηγές δίωξης, κατά την έννοια της σύμβασης για τους πρόσφυγες, μεταξύ άλλων δίωξη που εκπορεύεται από μη κρατικούς φορείς σε περίπτωση κατά την οποία το κράτος είναι ανίκανο ή απρόθυμο να παράσχει ουσιαστική προστασία κατά της δίωξης. Επί πλέον, στην πρόταση προβλέπονται αρχές που εξετάζουν πέντε λόγους δίωξης, όπως καταγράφονται στη σύμβαση για τους πρόσφυγες, μεταξύ των οποίων ο λόγος δίωξης συμμετοχή σε συγκεκριμένη κοινωνική ομάδα, που στην πρόταση ορίζεται ως δυνάμενος να συγκαλύπτει δίωξη συνδεόμενη με το φύλο.

(1) COM(2001)510 τελικό.